Toshkentda TAG Heuer RACER lyuks smartfoni 6 million so‘mdan savdoga chiqdi

Toshkentda Shveytsariyaning qimmatbaho soatlar ishlab chiqarishga ixtisoslashgan TAG Heuer kompaniyasi tomonidan tayyorlangan TAG Heuer RACER (Full Carbon Orange) lyuks smartfoni savdoga chiqarildi. “Mobinfo.uz”ning qayd etishicha, mazkur qurilma taqdimoti uzoq 2012-yilda bo‘lib o‘tgan va u Android 2.3 operatsion tizimida ishlaydi.

Full Carbon Orange versiyasi telefon old paneli to‘liq karbon va qora kauchuk bilan qoplangani, qora PVD-qoplamali zanglamas po‘lat korpusga olovrang poyga yo‘li tushirilgani, qurilma qopqog‘i esa karbon plastina va PVD-qoplamadan iborat ekanligi bilan ajralib turadi.
TAG Heuer RACER smartfoni 1 gigagerts chastotali protsessor negizida ishlaydi, 3,5 dyuymli displey, 5 megapikselli kamera, shuningdek, old tomonda VGA-kameraga ega. Micro-SD karta uchun slot mavjud. Musiqa tinglash rejimida 11 soatgacha ishlay oladi.
Toshkentdagi “Fleshka” (“Malika”) bozorida TAG Heuer RACER (Classic versiyasi) smartfoni rekord darajadagi narx — 6 million so‘mga taklif qilinmoqda.